wannaphong/clean_thaiwikipedia huggingface dataset:
# ชนะ รุ่งแสง
ชนะ รุ่งแสง (เกิด 14 กันยายน พ.ศ. 2473) เป็นนักธุรกิจและนักการเมืองชาวไทย อดีตกรรมการสภาที่ปรึกษาพรรคประชาธิปัตย์ประชาธิปัตย์ ตั้งสภาที่ปรึกษาพรรคบัญญัติ-อภิสิทธิ์-ชายหมู มาครบทีม และอดีตสมาชิกสภาผู้แทนราษฎรกรุงเทพมหานคร

ประวัติ
ชนะ เกิดเมื่อวันที่ 14 กันยายน พ.ศ. 2473 โดยเป็นทายาทตระกูลคหบดีชาวนาตำบลบางนา ซึ่งปัจจุบันคือ เขตบางนา กรุงเทพมหานคร ซึ่งตั้งบ้านเรือนอยู่บริเวณถนนสุขุมวิท (ทางแยกบางนา), ถนนสุขุมวิท 103, ถนนสุขุมวิท 105, ถนนสรรพาวุธ, สองฝั่งคลองบางนา และบริเวณตำบลบางน้ำผึ้ง อำเภอพระประแดง จังหวัดสมุทรปราการ โดยเข้าสู่แวดวงธุรกิจด้วยการเป็นผู้บริหารธนาคารกสิกรไทย โดยมีตำแหน่งสูงสุดเป็นรองกรรมการผู้จัดการใหญ่

จากนั้นในปี พ.ศ. 2511 ได้เข้าสู่แวดวงการเมือง ด้วยการลงรับสมัครเลือกตั้งสมาชิกสภาเทศบาลนครกรุงเทพมหานคร ในสังกัดของพรรคประชาธิปัตย์ และได้รับเลือกตั้ง รวมทั้งได้ดำรงตำแหน่งเทศมนตรีเทศบาลนครกรุงเทพมหานคร อีกด้วย และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

จากนั้นในการเลือกตั้งทั่วไปเมื่อวันที่ 12 มกราคม พ.ศ. 2519 นายชนะได้ลงรับสมัครเป็นสมาชิกสภาผู้แทนราษฎร (ส.ส.) ในเขต 8 กรุงเทพมหานคร ก็ได้รับเลือกตั้งไป แต่ก็ต้องพ้นจากตำแหน่งในวันที่ 6 ตุลาคม ปีเดียวกัน เมื่อเกิดเหตุการณ์นองเลือดขึ้นที่มหาวิทยาลัยธรรมศาสตร์ และสนามหลวง และก็มีการรัฐประหารขึ้นในวันเดียวกัน

ต่อมา ได้ลงรับสมัครเลือกตั้งเป็นผู้ว่าราชการกรุงเทพมหานคร ในการเลือกตั้งเมื่อวันที่ 14 พฤศจิกายน พ.ศ. 2528 ในสังกัดพรรคประชาธิปัตย์ โดยได้หมายเลข 4 มีนโยบาย คือ "6 เป้าหมาย 4 แนวทางและ 10 มาตรการ" และใช้คำขวัญในการหาเสียง คือ "เลือกชนะ เพื่อชัยชนะของประชาชน"เมื่อนายแบงค์ อยากเป็นผู้ว่าฯ กทม. แต่ก็ไม่ได้รับเลือกตั้ง โดยแพ้ให้แก่ พลตรี จำลอง ศรีเมือง ผู้สมัครอิสระ หมายเลข 8 ไป โดยนายชนะได้ 241,002 คะแนน ขณะที่ พล.ต.จำลอง ได้ 408,233 คะแนนหน้า 103, 289 ข่าวดัง 3 ทศวรรษหนังสือพิมพ์ มติชน (สำนักพิมพ์มติชน, พ.ศ. 2550) ISBN 974-323-889-1 

ปัจจุบัน นายชนะได้วางมือจากการเมืองแล้ว แต่ยังมีตำแหน่งเป็นคณะกรรมการน้ำแห่งชาติ และคณะทำงานของสภาที่ปรึกษาเศรษฐกิจและสังคมแห่งชาติ (สศ.)คกก.น้ำแห่งชาติ เตือนระวังน้ำล้นคันกั้นน้ำตะวันออก คณะทำงานงบประมาณ สภาที่ปรึกษาเศรษฐกิจและสังคมแห่งชาติ และมีตำแหน่งทางวิชาการเป็นนายกสภาวิทยาลัยเซาธ์อีสท์บางกอก โดยมีหลานชาย คือ นายชนินทร์ รุ่งแสง เป็น ส.ส. กรุงเทพมหานคร พรรคประชาธิปัตย์ ในเขตบางกอกน้อย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๖๓, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๖๐, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๙, ๒๙ มกราคม ๒๕๖๔
ราชกิจจานุเบกษา, ประกาศกระทรวงศึกษาธิการ เรื่อง พระราชทานเหรียญลูกเสือสดุดี ประจำปี ๒๕๓๑, เล่ม ๑๐๖ ตอนที่ ๙๙ ง หน้า ๔๓๖๗, ๒๒ มิถุนายน ๒๕๓๒
# ฟรานเชสโก โมเซอร์
ฟรานเชสโก โมเซอร์  นักจักรยานชาวอิตาลี จากจังหวัดปกครองตนเองเตรนโต เป็นนักกีฬาที่มีชื่อเสียงในช่วงกลางทศวรรษ 1970 ถึง 1980 โดยชนะการแข่งขันหลายรายการในสเตจสั้นๆ รวมถึงชนะเลิศจีโรดีตาเลียในปี ค.ศ. 1984

เมื่อวันที่ 19 มกราคม ค.ศ. 1984 โมเซอร์เป็นนักจักรยานคนแรกที่ทำลายสถิติโลกการแข่งขันจับเวลา 1 ชั่วโมงที่เม็กซิโกซิตี ซึ่งเอดดี เมิกซ์ ชาวเบลเยียมสร้างสถิติไว้เมื่อ 12 ปีก่อนหน้า โดยได้ระยะทาง 50.808 กิโลเมตร แต่สถิตินี้ไม่ได้รับการรับรองจากสหพันธ์จักรยานนานาชาติ (UCI) เนื่องจากโมเซอร์ใช้รถจักรยานที่ได้รับการออกแบบด้านอากาศพลศาสตร์มาเป็นพิเศษ โมเซอร์ยอมรับในภายหลังว่าได้ใช้สารกระตุ้นเพื่อช่วยให้สามารถทำลายสถิติของเมิกซ์ได้ แต่ในขณะนั้นยังไม่มีกฎห้ามการใช้สารกระตุ้นใดๆ

โมเซอร์ ได้รับฉายาว่า "Lo sceriffo" (The sheriff หรือ นายอำเภอ) โมเซอร์เชี่ยวชาญการแข่งขันในสเตจทางเรียบแบบไทม์ไทรอัล แต่ไม่ชำนาญการไต่ขึ้นภูเขา

สถิติรายการใหญ่

Grand Tour1973197419751976197719781979198019811982198319841985198620px|link=General classification in the Giro d'Italia|alt=Pink jersey Giro157-4232WD218WD12320px|link=General classification in the Tour de France|alt=Yellow jersey Tour--7-----------20px|link=General classification in the Vuelta a España|alt=red jersey Vuelta-----------10--
WD = Withdrew
# จุฬา ศรีคำมา
จุฬา ศรีคำมา   เป็นผู้ชนะการประกวด Miss Gossip Girls 2009   เกิดและเติบโตที่ จังหวัดเชียงใหม่ 

การศึกษา
  จบการศึกษาระดับมัธยมต้นที่ โรงเรียนเชียงใหม่คริสเตียน  
  จบการศึกษาระดับมัธยมปลายที่ โรงเรียนดาราวิทยาลัย (สายวิทย์) 
  ศึกษาในระดับอุดมศึกษาคณะบริหารธุรกิจ (บัญชี)  มหาวิทยาลัยเชียงใหม่  เรียนเพียง 2 ปี 1 เทอม ก่อนจะลาออกหลังชนะการประกวด Miss Gossip Girls 2009 เพื่อมาทำงานในวงการบันเทิง 
  ปัจจุบันกำลังศึกษาที่ มหาวิทยาลัยกรุงเทพ คณะบริหารธุรกิจ (การจัดการ)

 ผลงาน 
 แจ้งเกิดจากผลงานละครโทรทัศน์เรื่อง วายุภัคมนตรา ทางสถานีวิทยุโทรทัศน์ไทยทีวีสีช่อง 3 ในบทนางโหงพราย ซึ่งบทบาทของนางโหงพรายถือเป็นบทที่สำคัญเพราะเป็นตัวเดินเรื่อง ในเรื่องนางโหงพรายต้องการไปผุดไปเกิด แต่ว่าโดนหมอผีจับวิญญาณมาไว้ใช้เป็นทาสและใช้ให้คอยรังควานพระเอกในเรื่องทำให้นางเอกต้องคอยหาทางช่วยเหลือ
 ผลงานล่าสุด ละครโทรทัศน์เรื่อง โหมโรง  ทางสถานีโทรทัศน์ไทยพีบีเอส รับบทเป็นแม่โชติ คู่รักของ นายศร พระเอกตามท้องเรื่อง
# เห็ดหนิวจังจือ
เห็ดหนิวจังจือ  เป็นสมุนไพรในรูปแบบเห็ด มีพบเห็นขึ้นอยู่บนต้นหนิวจังเท่านั้น ต้นหนิวจังมีพบเห็นอยู่ในภูเขาของประเทศไต้หวันที่มีความสูงระหว่าง 450 เมตร ถึง 2,000 เมตรเท่านั้น ต้นหนิวจังเป็นต้นไม้ที่หายากและทำให้เห็ดหนิวจังจือที่มีการเจริญเติบโตบนต้นหนิวจังเท่านั้นเป็นอีกหนึ่งสมุนไพรที่หายากมากด้วย เห็ดหนิวจังจือมีสีแดงส้มเหมือนปลาแซลมอน ใช้สำหรับบำรุงร่างกาย คล้ายคลึงกับเห็ดหลินจือกัน เห็ดหนิวจังจือมี Triterpinoids(กลุ่มสารไตรเทอร์ปินนอยต์) Superoxidide Dismutase (SOD) Beta-Glucan Nucleic Acid เห็ดหนิวจังมักจะใช้ต่อต้านมะเร็ง ต่อต้านภูมิแพ้ ต่อต้านความเมื่อยล้าและต้านคัน
# โบสถ์พระคริสตสมภพ
โบสถ์พระคริสตสมภพ  เป็นมหาวิหารในเมืองเบธเลเฮม รัฐปาเลสไตน์Charley, William.  "The Holy City, Athens and Egypt." P. 150. 1902.Bailey, Betty and Bailey, J. Martin.  "Who Are the Christians in the Middle East?" 2003. โบสถ์นี้จักรพรรดิคอนสตันไทน์มหาราชและจักรพรรดินีเฮเลนาพระราชชนนีโปรดให้สร้างขึ้นในปี ค.ศ. 326 ณ จุดที่เชื่อว่าพระเยซูประสูติ สร้างแล้วเสร็จในปี ค.ศ. 565 ถือเป็นสถานที่ศักดิ์สิทธิ์ทั้งในศาสนาคริสต์และศาสนาอิสลาม ได้รับขึ้นทะเบียนเป็นมรดกโลกแห่งแรกในดินแดนปาเลสไตน์ในปี ค.ศ. 2012
# เพียงแค่ใจเรารักกัน (ละครโทรทัศน์)
เพียงแค่ใจเรารักกัน เป็นละครโทรทัศน์ แนวโรแมนติก-ดราม่า สร้างเมื่อปี พ.ศ. 2542 นำแสดงโดย ศุภวัฒน์ อ่ำประสิทธิ์ และ นุสบา ปุณณกันต์ 
จากบทประพันธ์เรื่อง 'ฤารักมิใช่รัก' ของ ชนิตร ภู่กาญจน์ เขียนบทโทรทัศน์โดย คูนนรุตน์ กำกับการแสดงโดย นิรัตติศัย กัลย์จาฤก  ผลิตโดย  บ. กันตนา วิดีโอ โปรดักชั่น จำกัด ออกอากาศทางช่อง 5
 เรื่องย่อ 
เจนจิรา หรือ เจน เป็นหญิงสาวยุคใหม่ที่มีรูปร่างหน้าตาดี ความสวยที่โดดเด่นทำให้เธอเป็นที่หมายปองของหนุ่มๆ โดยเฉพาะสัญญา เพื่อนชายที่บ้านใกล้กันและรู้จักกันมาตั้งแต่เด็ก แต่เธอไม่ตอบสนองความรู้สึกของเขา วันหนึ่งนิธิชายหนุ่มหุ่นนักกีฬาหน้าตาดี ซึ่งเป็นลูกพี่ลูกน้องของสัญญากลับมาจากออสเตรเลีย สัญญาจึงขอให้นิธิช่วยเป็นพ่อสื่อให้เขากับเจน แต่เรื่องไม่คาดคิดก็เกิดขึ้นเมื่อเจนตกหลุมรักนิธิ และนิธิก็ชอบเจนทั้งสองจึงเริ่มต้นความสัมพันธ์ที่จริงจัง แต่นิธิไม่อยากแต่งงาน เนื่องจากเขากลัวการแต่งงานเป็นที่สุดเพราะในอดีตมีผู้หญิงหลายคนพยายามจะจับเขาแต่งงาน  แต่สำหรับสังคมไทย ผู้หญิงจะอยู่กินกับผู้ชายโดยที่ไม่แต่งงานมันอาจจะดูไม่ดี ที่สำคัญจะทำให้ผู้หญิงเสื่อมเสีย ทั้งสองคบกันจนวันนึงเจนตั้งท้อง ซึ่งทำให้นิธิตกใจและต้องหนีกลับประเทศออสเตรเลีย ทิ้งเจนให้อยู่เผชิญกับการตัดสินของสังคมอย่างโดดเดี่ยวและเดียวดาย ละครเรื่องนี้แสดงให้เห็นถึงความท้าทายของคู่รักหนุ่มสาวที่ต้องการรักกันโดยไม่ต้องแต่งงานในสังคมแบบดั้งเดิม

 นักแสดง 

 ตัวละคร   นำแสดงโดย นิธิ  ศุภวัฒน์ อ่ำประสิทธิ์ เจนจิรา   นุสบา ปุณณกันต์ สัญญา   นภัสกร มิตรเอม ณิชมน   วรรณวิสา นาคะเต  นุกูล   หาญส์ หิมะทองคำ ดวงมาศ วาสนา พูนผล ครรชิต  กลศ อัทธเสรี ผ่องศรี  วจี อรรถไกวัลวที บุ๊ค  เจจินตัย อันติมานนท์

 เพลงประกอบละคร 

  'เพียงแค่ใจเรารักกัน' ขับร้องโดย Tum Duo Boyz และ ปนัดดา เรืองวุฒิ ของค่าย แกรมมี่
# มงบล็อง (ของหวาน)
มงบล็อง  หรือ มอนเตเบียนโก  เป็นชื่อของหวานทำจากเกาลัดปั่นจนเหลว ปรุงให้หวาน แล้วราดวิปครีม เป็นอาหารยอดนิยมในประเทศฝรั่งเศส ประเทศอิตาลี ประเทศจีน ประเทศญี่ปุ่น และประเทศฮังการี ชื่อขนมนี้เอาชื่อยอดเขามงบล็องมาตั้ง เพราะมีรูปลักษณ์เหมือนภูเขามีหิมะปกคลุมอยู่ที่ยอด

ของหวานมงบล็องนี้มีบรรยายอยู่ในตำราอาหารอิตาลีมาตั้งแต่ปี ค.ศ. 1475 มงบล็องดั้งเดิมนั้นต้องสีเหลือง เพราะใช้เกาลัดดองหวานปั่น นอกจากนี้ ยังปรากฏว่า ขุนนางเชซาเร บอร์จา (Cesare Borgia) กับลูเกรเซีย บอร์จา (Lucrezia Borgia) มักทำมงบล็องรับประทานที่บ้านเป็นนิจด้วย ต่อมาในปี ค.ศ. 1620 จึงไปโด่งดังในประเทศฝรั่งเศส

ในหลาย ๆ ประเทศ มีการดัดแปลงมงบล็องเป็นหลายรูปแบบ เช่น ในประเทศญี่ปุ่น ใช้ฟักทองและแยมองุ่นทำมงบล็องแทนหรือประสมกับเกาลัดก็มี และใส่โกโก้หรือมัจจะด้วยก็มี นอกจากนี้ โดยทั่วไปยังปรากฏว่ามีการทำมงบล็องเป็นรสผลไม้ด้วย เช่น รสมะม่วงและสตรอว์เบอร์รี

ความหลากหลาย
ในประเทศญี่ปุ่น, ในบางครั้ง ฟักทอง, พืชบด, และ แยมสีม่วง แทนที่จะใช้เชสนัทส์, และบางครั้งก็ใช้ร่วมกับเชสนัทส์, โกโก้หยาบ หรือ เพิ่มผงชาเขียว นอกจากนี้ยังมีมงบล็องผลไม้ พร้อมกลิ่นผลไม้เช่น มะม่วง และ สตรอว์เบอร์รี

 ระเบียงภาพ
# จอน ลอร์ด
โจนาทาน ดักลาส "จอน" ลอร์ด  นักแต่งเพลง นักเปียโนและออร์แกน มีชื่อเสียงในฐานะนักดนตรีผู้บุกเบิกดนตรีแนวผสมผสานระหว่างร็อก คลาสสิก บาโรก เป็นผู้นำดนตรีเฮฟวีเมทัลและฮาร์ดร็อก โดยเป็นอดีตหัวหน้าวงและผู้ก่อตั้งดีพ เพอร์เพิลมาตั้งแต่ปี ค.ศ. 1968 และเป็นสมาชิกหลักของวงร่วมกับเอียน เพซ มือกลองของวงมาโดยตลอด จนกระทั่งออกจากวงไปในปี ค.ศ. 2002  และยังเป็นสมาชิกวงไวท์สเนคในช่วงปี ค.ศ. 1978 ถึง 1984

เครื่องดนตรีประจำตัวที่ลอร์ดมักใช้ในการแสดง เป็นออร์แกนไฟฟ้าแฮมมอนด์ รุ่น B3 และ C3 ซึ่งทำให้เขาได้รับฉายาว่า "แฮมมอนด์ลอร์ด" (Hammond Lord)

ลอร์ดเสียชีวิตเมื่อวันที่ 16 กรกฎาคม ค.ศ. 2012 จากอาการแทรกซ้อนของโรคมะเร็งตับอ่อน http://jonlord.org/2012/07/16/jon-lord-has-sadly-passed-away/
# ประวิทย์ รุจิรวงศ์
ประวิทย์ รุจิรวงศ์ นักธุรกิจชาวไทยบวรวงศ์ (มวลชนพัฒนาฯ พ.ศ. 2510) บริษัทเก็บค่าต๋งเหล้าเมื่อ 18 ปีที่แล้ว และอดีตนักการเมืองท้องถิ่น ในพื้นที่กรุงเทพมหานคร สังกัดพรรคประชาธิปัตย์

นายประวิทย์ เกิดเมื่อวันที่ 21 กันยายน พ.ศ. 2484 เป็นบุตรชายของ พลตำรวจเอก ประเสริฐ รุจิรวงศ์ อดีตอธิบดีกรมตำรวจ และคุณหญิงน้อย รุจิรวงศ์ 

จบการศึกษาจากโรงเรียนเซนต์คาเบรียล, โรงเรียนโยธินบูรณะและสถาบันเทคโนโลยีปทุมวัน จากนั้นได้เดินทางไปฝึกงานต่อยังประเทศอังกฤษเป็นระยะเวลา 3 ปี

เป็นสมาชิกสภากรุงเทพมหานคร (ส.ก.) และดำรงตำแหน่งประธานสภากรุงเทพมหานคร เป็นคนที่ 7 ด้วย ตั้งแต่วันที่ 25 พฤศจิกายน พ.ศ. 2530 ถึงวันที่ 24 พฤศจิกายน พ.ศ. 2532
รายนามประธานสภากรุงเทพมหานคร
จากนั้นได้ลงเลือกตั้งเป็นผู้ว่าราชการกรุงเทพมหานคร เมื่อวันที่ 7 มกราคม พ.ศ. 2533 ในสังกัดพรรคประชาธิปัตย์ แต่ไม่ได้รับเลือกตั้ง โดยได้คะแนนมาเป็นลำดับที่สาม ได้ทั้งหมด  60,947 คะแนนสถิติ คะแนนที่ได้รับเลือกตั้ง ผู้ว่าฯ กทม. 

นายประวิทย์ถึงแก่กรรมเมื่อวันที่ 2 มกราคม พ.ศ. 2557 มีการพระราชทานเพลิงศพขึ้นเมื่อวันเสาร์ที่ 30 สิงหาคม พ.ศ. 2557 เวลา 17.00 น. ณ วัดเทพศิรินทราวาสราชวรวิหาร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๒ ง ฉบับพิเศษ หน้า ๘, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๒๑๓ ง ฉบับพิเศษ หน้า ๗, ๓ ธันวาคม ๒๕๒๙
# มวยไทย 7 สี
มวยไทย 7 สี เป็นรายการโทรทัศน์ไทยประเภทถ่ายทอดสดการแข่งขันกีฬามวยไทยที่ได้รับความนิยมมากที่สุดแบน ท่าพระ. คาดเชือก. มวยสยามรายวัน. ปีที่ 19 ฉบับที่ 6787. วันเสาร์ที่ 31 มีนาคม พ.ศ. 2555. หน้า 4 เริ่มออกอากาศครั้งแรกเมื่อปี พ.ศ. 2513 ทำให้เป็นรายการโทรทัศน์ที่ออกอากาศยาวนานที่สุดในประเทศไทยในปัจจุบัน (โดยทำลายสถิติเดิมของรายการ ตอบปัญหาภาษาอังกฤษกับเชลล์ ที่ออกอากาศเป็นเวลา 44 ปีลงเมื่อปี พ.ศ. 2559) ปัจจุบันถ่ายทอดสดทุกวันอาทิตย์ เวลา 14:30 น. - 16:30 น. ทางช่อง 7HD และทางเว็บไซต์ http://www.bugaboo.tv

 การจัดรายการ 
รายการมีจุดประสงค์คือ "เป็นรายการบันเทิง ส่งเสริมการกีฬา และรักษาศิลปะแม่ไม้มวยไทย" ซึ่งจุดประสงค์ของรายการนี้ได้มีการขึ้นเป็นข้อความบนหน้าจอระหว่างการถ่ายทอดสดเป็นบางช่วง รวมถึงกล่าวโดยผู้บรรยายอยู่บ่อยครั้ง โดยเริ่มตั้งแต่กลางปี พ.ศ. 2555 เป็นต้นมา รวมถึงเป็นรายการถ่ายทอดสดมวยไทยที่ไม่มีการพูดขอบคุณผู้สนับสนุนโดยผู้บรรยายแต่ใช้แถบอักษรข่าววิ่งในการขอบคุณผู้สนับสนุนทดแทน โดยปรากฏในช่วงยกแรกของมวยคู่เอก ส่วนตัววิ่งผู้สนับสนุนมวยดุเดือดประจำปี ขึ้นในช่วงยกแรกของมวยคู่ที่ 2 และ 3

 แชมป์มวยไทยที่มีชื่อเสียง 
มวยไทย 7 สี เป็นรายการที่มีนักมวยไทยที่มีชื่อเสียงเข้าแข่งขันในรายการดังกล่าว อาทิ ขงเบ้ง ม.รัตนบัณฑิต,กินไม่ลง! ขงเบ้งเจ๊าชนะศึกเดือดมวย 7 สี ซีอุย ส.สุนันท์ชัย และอภิสิทธิ์ เค.ที.ยิมฉากเตะยกสี่!! อภิสิทธิ์พลิกเฮสนั่นมวย 7 สี

 แท่งทอง เกียรติทวีสุขสลด 'แท่งทอง' อดีตแชมป์มวย
 สะท้านฟ้า อีมิเน้นท์แอร์ (แบนตัมเวท)สะท้านฟ้าพลิกเชือดโชคปรีชาป้องแชมป์มวย 7 สี
 ใจสู้ ท.เทพสุทิน (ซูเปอร์แบนตัมเวท)ใจสู้ได้สดบดแข้งเมืองหนึ่งคว้าแชมป์มวย 7 สี
 รุ่งราวี ศศิประภายิม (เฟเธอร์เวท)รุ่งราวีแข้งเด็ดหวดรุ่งเพชรซิวแชมป์มวย 7 สี
 แสงหิรัญ ลูกบ้านใหญ่
 สุดสาคร ส.กลิ่นมี

 การตอบรับ 
เว็บไซต์กรุงเทพธุรกิจกล่าวว่า เป็นรายการที่ได้รับความนิยมอย่างสม่ำเสมอโดยเรตติ้งไม่เคยตก ซึ่งได้รับการกล่าวว่าเป็นรายการที่ได้รับความสนใจจากทั้งคนในวงการมวย รวมถึงได้รับความนิยมจากผู้ชมทั่วประเทศ ตลอดจนได้รับการยอมรับว่า เป็นรายการที่กรรมการให้การตัดสินดีที่สุด และเป็นธรรมที่สุด หรือกล่าวได้ว่าตัดสินพลาดน้อยที่สุด อย่างไรก็ตาม ด้วยเหตุที่เป็นรายการที่มีผู้ชมเป็นจำนวนมาก จึงอาจได้รับการวิจารณ์จากฝ่ายที่เสียผลประโยชน์อยู่บ้างในบางครั้งทีมงานมวยตู้. กรรมการช่อง 7 สี ‘ผิดพลาด’ จริงหรือ?. มวยตู้. ปีที่ 26 ฉบับที่ 1348. วันศุกร์ที่ 20 ก.ค. 2555. ISBN 974909107-8. หน้า 21

 รางวัลที่ได้รับ 	
 พ.ศ. 2553 - รางวัลโทรทัศน์ทองคำ ครั้งที่ 25 รางวัลผู้บรรยายรายการแข่งขันกีฬาดีเด่น (ธนกร ไชยศรี และ ชัยทัต สละทาน)ติ๊ก พลอย คว้าดารานำ โทรทัศน์ทองคำ ครั้งที่ 25
# ตัวนำยวดยิ่งชนิดที่ 1
ตัวนำยวดยิ่งชนิดที่ 1  

โดยทั่วไปของตัวนำยวดยิ่งชนิดที่ 1 เมื่ออุณหภูมิและสนามแม่เหล็กที่มีค่าสูงๆ จะสามารถทำลายสภาพนำยวดยิ่งได้ ดังนั้นถ้าควบคุมอุณหภูมิให้มีค่าคงตัวค่าหนึ่ง โดยที่อุณหภูมินั้นมีค่าต่ำกว่าอุณหภูมิวิกฤติ และมีค่าสนามแม่เหล็กวิกฤติ (Hc) 1 ค่า เมื่อสนามแม่เหล็กที่ให้มีขนาดน้อยกว่า Hc ตัวนำจะยังคงสภาพนำยวดยิ่งอยู่  แต่ถ้าสนามแม่เหล็กที่ให้มีค่ามากกว่า Hc ตัวนำจะสูญเสียสภาพนำยวดยิ่งและกลายเป็นตัวนำปกติ ถึงแม้ว่าอุณหภูมิจะยังคงต่ำกว่าอุณหภูมิวิกฤตก็ตาม เรียก Hc ว่าสนามแม่เหล็กวิกฤต ตัวนำยวดยิ่งชนิดนี้จะให้ปรากฏการณ์ไมสเนอร์ที่สมบูรณ์ และโดยทั่วไปค่า Hc ของตัวนำยวดยิ่งชนิดที่ 1 นี้จะมีขนาดที่ต่ำมากจึงไม่เพียงพอที่จะนำไปประยุกต์ใช้งาน  
โดยตัวนำยวดยิ่งชนิดที่ 2 จะมีพฤติกรรมที่แตกต่างไปจากตัวนำยวดยิ่งชนิดที่ 2 ที่สนามแม่เหล็กวิกฤต คือ มีการแสดงสนามแม่เหล็กวิกฤติถึงสองค่า
 ตัวนำยวดยิ่งชนิดที่ 2
# เดโช สวนานนท์
เดโช สวนานนท์ (เกิด 25 มิถุนายน พ.ศ. 2476) เป็นนักวิชาการและอดีตนักการเมืองชาวไทย อดีตอธิบดีกรมศิลปากร อดีตรองหัวหน้าพรรคประชาชนประกาศกระทรวงมหาดไทย เรื่อง พรรคประชาชนเปลี่ยนแปลงชื่อพรรค ภาพเครื่องหมายพรรค และคณะกรรมการบริหารพรรค และอดีตผู้สมัครผู้ว่าราชการกรุงเทพมหานคร ในนามพรรคประชากรไทย เมื่อการเลือกตั้งผู้ว่าราชการกรุงเทพมหานคร พ.ศ. 2533

 ประวัติ 
นายเดโช สวนานนท์ เกิดเมื่อวันที่ 25  มิถุนายน พ.ศ. 2476 ที่ตำบลไชยา อำเภอไชยา จังหวัดสุราษฎร์ธานี จบปริญญาตรี การศึกษาศาสตรบัณฑิต เอกการบริหารการศึกษา (เกียรตินิยม) จากมหาวิทยาลัยศรีนครินทรวิโรฒ, ปริญญาโท วิทยาการจัดการ สาขาจิตวิทยา จากสหรัฐอเมริกา และปริญญาเอก การบริหารรัฐกิจ จากสหรัฐอเมริกา

เคยรับราชการตำแหน่งอธิบดีกรมศิลปากร ในสังกัดกระทรวงศึกษาธิการ

 การทำงาน 
เคยเป็นสมาชิกสภาผู้แทนราษฎร (ส.ส.) ในพื้นที่กรุงเทพมหานคร 2 สมัย สังกัดพรรคประชาธิปัตย์ ในปี พ.ศ. 2529 และพรรคประชากรไทย ในปี พ.ศ. 2538และเคยลงรับสมัครเลือกตั้งเป็นผู้ว่าราชการกรุงเทพมหานคร ในการเลือกตั้งเมื่อวันที่  7 มกราคม พ.ศ. 2533 สังกัดพรรคประชากรไทย โดยใช้เพลงหาเสียงที่ดัดแปลงมาจากเพลง Day-O (The Banana Boat Song) แต่เป็นฝ่ายแพ้ให้กับ พลตรี จำลอง ศรีเมือง ซึ่งเป็นผู้ว่าฯคนก่อน สังกัดพรรคพลังธรรมไป โดยนายเดโชได้ 283,895 คะแนน ขณะที่ พล.ต.จำลอง ได้ถึง 703,672 คะแนนจำลองชนะเลือกตั้งขาดลอย เป็นผู้ว่าฯ กทม.อีกสมัย, หน้า 214 กาลานุกรมสยามประเทศ 2485-2545 โดย ชาญวิทย์ เกษตรศิริ ISBN 974-228-070-3 ต่อมา เป็นสมาชิกสภาร่างรัฐธรรมนูญฉบับ ปี พ.ศ. 2540 และรองสภาร่างรัฐธรรมนูญฉบับ ปี พ.ศ. 2550 คนที่ 1 โดยดำรงตำแหน่งตั้งแต่วันที่ 1 มกราคม พ.ศ. 2550 ถึงวันที่ 20 สิงหาคม ปีเดียวกันศูนย์ข้อมูลนักการเมือง เดโช สวนานนท์ ท่านประธาน ติดหนวด! จากกรุงเทพธุรกิจ

 ชีวิตครอบครัว  
นายเดโช สวนานนท์ สมรสกับ ศาสตราจารย์กิตติคุณ ทักษิณา สวนานนท์ อาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย (นามสกุลเดิม: อัตถากร, เป็นบุตรสาวของ ศาสตราจารย์ บุญชนะ อัตถากร)(เสียชีวิตแล้ว) ทั้งคู่มีบุตรสาวด้วยกันทั้งหมด 3 คนทักษิณา สวนานนท์ จากไทยรัฐ ประวัติย่อ นายเดโช สวนานนท์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๒, ๒๗ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๑๘๘ ง ฉบับพิเศษ หน้า ๓๘, ๕ ธันวาคม ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๙ ตอนที่ ๗๖ ง ฉบับพิเศษ หน้า ๑๗, ๓ มิถุนายน ๒๕๒๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๙ ข หน้า ๒, ๑๖ ธันวาคม ๒๕๔๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๖ ตอนที่ ๙๒ ง ฉบับพิเศษ หน้า ๒๐๔, ๘ มิถุนายน ๒๕๒๒
รายพระนามและนามผู้ที่สมควรได้รับพระราชทานเหรียญลูกเสือสดุดี ประจำปี ๒๕๒๔ จากเว็บไชต์ thaiscouts
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๙๖ ตอนที่ ๘๗ ง หน้า ๒๐๑๖, ๒๙ พฤษภาคม ๒๕๒๒
# เมตตา เต็มชำนาญ
ร้อยเอก เมตตา เต็มชำนาญ (ชื่อเล่น: ตู่) เป็นอดีตนายทหารสังกัดกองทัพบก และนักการเมือง ลงรับสมัครเลือกตั้งหลายครั้ง ทั้งผู้ว่าราชการกรุงเทพมหานครและการเลือกตั้งทั่วไป แต่ไม่เคยได้รับเลือก

ร.อ.เมตตา เกิดเมื่อวันที่ 5 สิงหาคม พ.ศ. 2491 จบการศึกษาชั้นมัธยมศึกษาตอนต้นจากโรงเรียนสามเสนวิทยาลัย ร.อ.เมตตา เต็มชำนาญ (ตู่ ติงลี่) จากผู้จัดการออนไลน์ รับราชการในสังกัดสำนักงานเลขานุการกองทัพบก

เคยลงรับสมัครเลือกตั้งครั้งแรก ในพื้นที่กรุงเทพมหานคร ในการเลือกตั้งทั่วไป เมื่อปี พ.ศ. 2526 แต่ไม่ได้รับการเลือกตั้ง จากนั้น ได้ลงเลือกตั้งอีกครั้งในการเลือกตั้งผู้ว่าราชการกรุงเทพมหานคร พ.ศ. 2547 โดยไม่สังกัดพรรคการเมืองใด ๆ หมายเลข 9 โดยมีนโยบาย เช่น ปลูกผลไม้ที่เกาะกลางถนนในกรุงเทพมหานคร ให้เด็ดรับประทานได้ ได้รับคะแนนไปทั้งหมด 1,965 คะแนน

จากนั้นได้ลงรับสมัครเลือกตั้งอีกครั้ง ในปี พ.ศ. 2551 เป็นผู้สมัครอิสระอีกครั้ง ในหมายเลข 3 ก็ไม่ได้รับการเลือกตั้งอีก โดยได้คะแนนไป 2,105 คะแนน

ในการเลือกตั้งทั่วไป เคยลงรับสมัครเลือกตั้งในพื้นที่เขต 1 กรุงเทพมหานคร สังกัดพรรคประชาราช ในการเลือกตั้งเมื่อวันที่ 23 ธันวาคม พ.ศ. 2550 ซึ่งก็ไม่ได้รับการเลือกตั้ง และรับสมัครเลือกตั้งผู้ว่าฯอีกครั้ง ในปี พ.ศ. 2556 ได้เบอร์ 3 ได้คะแนนไปทั้งหมด 1,301 คะแนนผลการนับคะแนนเลือกตั้งผู้ว่า กทม. แยกตามหมายเลขผู้สมัคร จากสนุกดอตคอม

ร.อ.เมตตา มีฉายาว่า "ตู่ ติงลี่" เนื่องจากเป็นนักแสดงประกอบจากละครโทรทัศน์และภาพยนตร์หลายเรื่อง อาทิ แหวนทองเหลือง, อตีตา, สุริโยไท และตำนานสมเด็จพระนเรศวรมหาราช ภาค ๑ องค์ประกันหงสา เป็นต้น และเคยเป็นผู้อำนวยการสร้างภาพยนตร์ เรื่อง ไอัขุนเพลง ด้วย ในปี พ.ศ. 2522ร.อ.เมตตา เต็มชำนาญ จากศูนย์ข้อมูลนักการเมืองไทย สนุกดอตคอมพ.ศ. 2551 ข้อมูลการเตรียมการเลือกตั้งผู้ว่าราชการกรุงเทพมหานคร พ.ศ. 2551เรียกดูข้อมูลล่าสุดเมื่อ 16/1/2556

ร.อ. เมตตา ถึงแก่อนิจกรรมเมื่อคืนวันที่ 14 พฤศจิกายน พ.ศ. 2564 สิริอายุรวม 73 ปี มีพิธีพระราชทานเพลิงศพเมื่อวันที่ 21 พฤศจิกายน พ.ศ. 2564 ณ วัดทุ่งเศรษฐี
# ปลาซิวข้างขวานโกลว์ไลต์
ปลาซิวข้างขวานโกลว์ไลต์  ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

จัดเป็นปลาซิวจำพวกปลาซิวข้างขวานชนิดหนึ่ง แตกต่างจากปลาซิวข้างขวานชนิดอื่นตรงที่มีสีบริเวณลำตัวใสสามารถมองทะลุได้ แต่ยังมีลักษณะเด่นตรงรูปขวานสีดำกลางลำตัว ขนาบไปด้วยสีน้ำตาลแดงไปจนถึงหาง มีขนาดโตเต็มที่ประมาณ 3 เซนติเมตร เป็นปลาที่อาศัยอยู่รวมกันเป็นฝูงในเกาะสุมาตราและบอร์เนียว

นิยมเลี้ยงกันเป็นปลาสวยงาม โดยเฉพาะในตู้ไม้น้ำ แต่ในประเทศไทย เป็นปลาที่ค่อนข้างหายาก
# ราเชศ ขันนา
ราเชศ ขันนา  อดีตนักแสดงชาวอินเดียระดับซุปเปอร์สตาร์ของวงการภาพยนตร์อินเดีย

มีชื่อจริงว่า จาติน ขันนา เกิดเมื่อวันที่ 29 ธันวาคม ค.ศ. 1942 ที่เมืองอมริตสา  รัฐปัญจาบ ประเทศอินเดีย ขันนาแสดงภาพยนตร์ครั้งแรกในภาพยนตร์เรื่อง Aakhri Khat ในปี ค.ศ. 1963 และโด่งดังจากเรื่อง Aaradhna ในปี ค.ศ. 1969 และมีบทบาทที่เป็นที่รู้จักกันดีจากเรื่อง Haathi mere Saathi หรือ ช้างเพื่อนแก้ว ในปี ค.ศ. 1970

ราเชศ ขันนา ถือเป็นนักแสดงที่โด่งดังมีชื่อเสียง และได้รับความนิยมอย่างมากในช่วงทศวรรษที่ 70 ในประเทศอินเดีย มีผลงานการแสดงกว่า 150 เรื่อง โดยได้รับชื่อเล่นจากแฟน ๆ ภาพยนตร์ว่า "กากา" หรือ "ลุง" และได้รับการขนานนามว่าเป็น "ซุปเปอร์สตาร์คนแรกของวงการบอลลีวู้ด"

ด้านชีวิตครอบครัว ขันนา มีบุตรสาว 2 คน  ขันนาถึงแก่กรรมเมื่อวันที่ 18 กรกฎาคม ค.ศ. 2012 ที่บ้านพักส่วนตัวในเมืองมุมไบ ด้วยโรคมะเร็ง ที่ป่วยมาตั้งแต่เดือนเมษายน ด้วยวัย 69 ปี โดย นายมานโมฮัน ซิงห์ นายกรัฐมนตรีอินเดีย ได้แสดงความเสียใจต่อครอบครัวของขันนาด้วย 'พระเอกช้างเพื่อนแก้วอินเดีย'ตายแล้ว จากคมชัดลึก
# คณะพระมหาไถ่
คณะพระมหาไถ่ราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 457  เป็นคณะนักบวชธรรมทูตโรมันคาทอลิกที่นักบุญอัลฟอนโซ มาเรีย เด ลีกูโอรีได้ก่อตั้งขึ้น ณ เมืองสกาลา แคว้นคัมปาเนีย ประเทศอิตาลี ในตอนแรกมีจุดมุ่งหมายเพื่อทำงานช่วยเหลือชาวชนบทที่ถูกทอดทิ้งรอบ ๆ เมืองเนเปิลส์

นักบวช (religious) ของคณะนี้มีทั้งบาทหลวงและภราดา ปฏิบัติงานอยู่ใน 77 ประเทศทั่วโลก

 ประวัติ 
บาทหลวงอัลฟอนโซ มาเรีย เด ลีกูโอรี เห็นว่ามีคนยากจนจำนวนมากต้องทนทุกข์ลำบากและต้องการความช่วยเหลือทางจิตวิญญาณ อัลฟอนโซจึงหันไปเน้นงานมิชชันนารีเพื่อเทศน์สอนประชาชนให้มั่นคงในความเชื่อ ท่านได้ประพันธ์หนังสือไว้ถึง 11 เล่ม ที่มีชื่อเสียง เช่น "เครื่องมือสำคัญแห่งความรอด" "พระทรมานของพระคริสต์" ซึ่งพระสันตะปาปาหลายพระองค์ชื่นชมผลงานของท่านอย่างมากคณะพระมหาไถ่. หอจดหมายเหตุ มิสซังโรมันคาทอลิกกรุงเทพฯ. เรียกข้อมูลวันที่ 19 ก.ค. พ.ศ. 2555.

ต่อมาท่านได้รวบรวมบาทหลวงและฆราวาส ตั้งชื่อกลุ่มว่า "คณะพระมหาไถ่" สมาชิกมีเจตนารมณ์ในการประกาศข่าวดีแก่คนยากจน เพื่อให้จิตวิญญาณของบุคคลเหล่านี้ได้ถึงความรอด คณะนักบวชนี้ได้รับการรับรองจากสมเด็จพระสันตะปาปาเบเนดิกต์ที่ 14 ในปี ค.ศ. 1794

สมาชิกของคณะก็มีส่วนสำคัญที่ทำให้คณะแพร่หลายมากขึ้น เช่น บาทหลวงเคลเมนส์ มาเรีย ฮอฟเบาเออร์ (ต่อมาได้รับการประกาศเป็นนักบุญ) ได้ขยายงานของคณะไปยังจักรวรรดิออสเตรีย แม้ในช่วงแรกจะมีอุปสรรคจากปัญหาการเมืองแต่ท่านก็นำคณะผ่านวิกฤตนั้นมาได้ สมาชิกในรุ่นต่อ ๆ มายังทำให้คณะขยายตัวไปทั่วทวีปยุโรป ข้ามไปยังทวีปอเมริกาเหนือ จนปัจจุบันสมาชิกคณะพระมหาไถ่ได้ทำงานอยู่ถึง 77 ประเทศทั่วโลก

 ในประเทศไทย 
มุขนายกอ็องฌ์-มารี-โฌแซ็ฟ แกว็ง ผู้แทนพระสันตะปาปาประมุขมิสซังลาวขณะนั้น ได้ขอให้สันตะสำนักส่งมิชชันนารีมาประกาศข่าวดีในเขตมิสซังสยามและเขตมิสซังลาว สันตะสำนักจึงสอบถามยังคณะพระมหาไถ่ จนตัดสินใจให้คณะพระมหาไถ่แขวงเซนต์หลุยส์ สหรัฐอเมริกา มาปฏิบัติหน้าที่ แต่ด้วยปัญหาสงครามโลกครั้งที่สองทำให้การเดินทางต้องล่าช้าออกไป

เมื่อปัญหาต่าง ๆ คลี่คลายมิชชันนารี 4 ท่านก็ออกเดินทางมากับเรือจากรัฐแคลิฟอร์เนียและถึงท่าเรือเกาะสีชังในวันที่ 19 พฤษภาคม ค.ศ. 1948 เข้าพำนักที่เขตมิสซังกรุงเทพฯ ระยะหนึ่งแล้วจึงเดินทางต่อไปยังมิสซังลาวซึ่งขณะนั้นมีมุขนายกโกลด-ฟีลิป บาเยเป็นประมุข การเผยแผ่ศาสนาได้ก้าวหน้ามาจนปัจจุบัน และขยับขยายไปยังเขตมิสซังอื่น ๆ ด้วย งานที่สำคัญคือเมื่อพระสันตะปาปาให้ตั้งมิสซังอุดรธานีแยกออกจากมิสซังท่าแร่ ได้ทรงให้มิสซังอุดรธานีอยู่ในความดูแลของคณะพระมหาไถ่ โดยบาทหลวงแคลเรนซ์ เจมส์ ดูฮาร์ต อธิการคณะพระมหาไถ่ในขณะนั้นได้รับแต่งตั้งเป็นมุขนายกและผู้แทนพระสันตะปาปาประมุของค์แรกของมิสซังอุดรธานี

ปัจจุบันนี้มีบ้านนักบวชคณะพระมหาไถ่แล้ว 8 แห่งทั่วประเทศไทยบ้านของคณะพระมหาไถ่. คณะพระมหาไถ่แห่งประเทศไทย. เรียกข้อมูลวันที่ 19 ก.ค. พ.ศ. 2555. มีบาทหลวงชาวไทยที่เป็นนักบวชคณะพระมหาไถ่ได้รับแต่งตั้งเป็นมุขนายกมิสซังมาแล้ว 2 ท่านประวัติศาสตร์คณะพระมหาไถ่ในประเทศไทย. คณะพระมหาไถ่แห่งประเทศไทย. เรียกข้อมูลวันที่ 19 ก.ค. พ.ศ. 2555. คือมุขนายกยอร์ช ยอด พิมพิสาร อดีตมุขนายกมิสซังโรมันคาทอลิกอุดรธานี และมุขนายกฟิลิป บรรจง ไชยรา มุขนายกมิสซังโรมันคาทอลิกอุบลราชธานี สำหรับการปกครองภายในคณะมี บาทหลวงเปโตร จิตตพล ปลั่งกลาง เป็นอธิการเจ้าคณะแขวงคณะพระมหาไถ่แห่งประเทศไทยคนปัจจุบัน
# ถุงเท้า
ถุงเท้า เป็นอุปกรณ์เสื้อผ้าสำหรับสวมใส่ที่เท้า ซึ่งเท้าเป็นอวัยวะส่วนหนึ่งที่สร้างเหงื่อมากที่สุดจากร่างกาย โดยสามารถสร้างเหงื่อในปริมาณมากกว่าเหรียญ 1 ไพน์สหรัฐ (0.47 ลิตร) ต่อวัน ซึ่งถุงเท้าจะสามารถช่วยซับเหงื่อและสามารถนำพาไปยังพื้นที่ระบายอากาศเพื่อให้เหงื่อเกิดการระเหย ในสภาพอากาศที่เย็น ถุงเท้าจะช่วยลดความเสี่ยงของอาการบวมเป็นน้ำเหลือง โดยชื่อของ sock ในภาษาอังกฤษมาจากรองเท้าแตะที่มีลักษณะหลวม ที่เรียกว่า soccus ในภาษาละติน ที่สวมใส่โดยนักแสดงตลกชาวโรมัน

 ประวัติ 
ถุงเท้าได้รับการพัฒนามาเป็นระยะเวลานับศตวรรษตั้งแต่รุ่นเก่า ซึ่งทำจากหนังสัตว์ที่รวบขึ้นและผูกกับข้อเท้า ในช่วง 8 ศตวรรษก่อนคริสตกาล ชาวกรีกโบราณจะสวมถุงเท้าขนสัตว์ที่ขมวดเป็นปมเพื่อความอบอุ่น ชาวโรมันโบราณเองก็สวมใส่เท้าของพวกเขาด้วยผ้าหนังหรือผ้า โดยในช่วงคริสต์ศตวรรษที่ 5 ได้มีการเรียกถุงเท้าว่า "สนับแข้ง" ที่ได้รับการสวมใส่โดยบุคคลผู้อยู่ในสถานะอันศักดิ์สิทธิ์ในทวีปยุโรปเพื่อเป็นสัญลักษณ์ของความบริสุทธิ์ และในช่วง ค.ศ. 1000 ถุงเท้าได้กลายเป็นสัญลักษณ์ของความมั่งคั่งในหมู่ขุนนาง นอกจากนี้ ตั้งแต่สมัยศตวรรษที่ 16 ได้มีการออกแบบประดับบนข้อเท้าหรือด้านข้างของถุงเท้า ซึ่งมีชื่อเรียกว่า ลายข้างถุงเท้า